— 166 — 



Der er saaledes i alt Fald to Bevoksninger af denne Plante paa Hanstholm, 

 hvortil kommer Findestedet ved Vorupør. 



Sammen med Convolvulus stod en ret stor Mængde af hvidblomstrede 

 Lathyrus maritimus. Ogsaa Cakile fandtes med rent hvide Blomster. I 

 det hele var det forbavsende saa mange hvidblomstrede Former vi saa 

 paa denne Ekskursion; der synes at være en Forbindelse mellem kalkrig 

 Bund og Tilbøjelighed hos blaa- og rødblomstrede Arter til at optræde med 

 hvidblomstrede Varieteter. 



Tiden tillod os ikke nærmere Undersøgelse af Terrænet, og efter en 

 højst fornøden Kop Kaffe tiltraadte vi den lange Køretur til Thisted. 



Tirsdag d. 24. Juli. 



Paa Vogne kørte vi fra Thisted over Sjørring og langs den nu udtør- 

 rede og kultiverede Sjørring Sø omtrent til Færgeborg. Paa Vejkanterne 

 saas nogle Steder Galium mollugo, Pastinaca og Cichorium, Arter, som vi 

 ikke havde set under vor Færden de to foregaaende Dage. Sjørring Sø er 

 nu helt udtørret og inddraget under Kultur; store Arealer er Kornmarker 

 (især Havre), andre er Græsenge, hvor der avles en Mængde Frø af Fio- 

 ringræs (Agrostis alba). Vor Hensigt med denne Dags Ekskursion var at 

 eftersøge Juncus silvaticus (J. acutiflorus), som af døde Brygger Th. Schiötz 

 i 1869 havde fundet »mellem Dirnæsgaard og Færgegaard paa Nordsiden 

 af den udtørrede Sjørring Sø i Thy«, øjensynlig i stor Mængde, da der fore- 

 ligger talrige Herbarie-Eksemplarer derfra. Vi stod derfor af Vognene 

 ved Færgeborg og gennemsøgte Terrænet mellem denne Gaard, Djernæs- 

 gaard og Færgegaard, men med negativt Resultat. Der er næppe nogen 

 Sandsynlighed for, at vi kan have overset denne ret store Plante; men 

 Terrænet er siden 1869 blevet helt forandret, saaledes at Livsbetingelserne 

 for denne Art ikke længere er tilstede. Man kunde tydelig se, hvor den gamle 

 Søbred havde været og derpaa rettede vi vor Eftersøgen, men nu er der Ager- 

 land blot med en Grøft og en Tjørnehæk; ejheller langs den gamle Kanal, 

 som gaar paa langs gennem den fordums Søbund, fandtes den eftersøgte 

 Plante. Da dette Findested var det eneste i Danmark, maa Arten i alt 

 Fald foreløbig betragtes som forsvundet fra den danske Flora. 



Nær Færgeborg stod i Engen Roripa silvestris i ret stor Mængde, og 

 i Kanalen og dens Sidegrøfter fandtes en rig Vand- og Sump vegetation : 

 Baldingera, Equisetum fluviatile, Glyceria aquatica og G. fluitans, Hydro- 

 charis, Lem,na minor og L. trisulca, Myriophyllum verticillatum, Sparga- 

 nium ramosum og S. simplex, diverse Star- Arter o. fl. Flere Steder brød 

 der store Væld frem af Jorden nær Kanalen ; i deres kolde Vand saas Klum- 

 per af en Grønalge og i dens Afløb stod Nasturtium aquaticum, Veronica 

 anagallis, Callitriche verna o. s.v. 



Ved Færgegaard mødtes vi med Vognene og gjorde efter Frokost 

 endnu et lille Forsøg paa at efterspore Juncus silvaticus i en lille Lav- 

 ning (»Vigen«) vest for Gaarden, men uden Held. 



Ved Torup og Vang tog vi en Afstikker til de omtrent udtørrede Søer, 

 der ligger i en Lavning mellem Klitterrænet og Agerlandet. Vi fandt her: 

 Peplis Portula og et enkelt Eksemplar af Limosella aquatica. Den fordums 

 Sø ved Vang er nu en Dyndeng eller stedvis en Sump; dens dominerende 

 Arter er: Baldingera, Equisetum fluviatile, Glyceria fluitans og Stargræs, 

 derimod ikke Tagrør. 



